‘คีรี’เก็บBTS592ล้าน VTEซื้อขายหุ้นกันสนั่น
บิ๊ก บจ.ดาหน้าเก็บหุ้น “คีรี” ทุ่ม 592 ล้านบาท ช้อน BTS ส่วน VTE ราคาดิ่งซื้อขายโอนเข้าออกกันยุ่ง
29 ต.ค. 2565

บิ๊ก บจ.ดาหน้าเก็บหุ้น “คีรี” ทุ่ม 592 ล้านบาท ช้อน BTS ส่วน VTE ราคาดิ่งซื้อขายโอนเข้าออกกันยุ่ง
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (กลต.) เปิดเผยว่า ผู้บริหารบริษัทจดทะเบียน (บจ.) ได้เข้าซื้อหุ้นของบริษัทจำนวนมาก โดยเฉพาะเมื่อวันที่ 6 มิ.ย. 2556 ซึ่งเป็นวันที่ดัชนีหุ้นร่วงแรงถึง 75 จุด พบว่า มีผู้บริหาร บจ.ประมาณ 20 ราย เข้าซื้อหุ้นรวม 655.58 ล้านบาท
นายคีรี กาญจนพาสน์ ประธานกรรมการและประธานกรรมการบริหารบริษัท บีทีเอส กรุ๊ป โฮลดิ้งส์ (BTS) ได้ใช้เงินซื้อหุ้นมากที่สุด จำนวน 74.72 ล้านหุ้น ที่ราคา 7.93 บาท เป็นเงิน 592.52 ล้านบาท รองลงมาคือ นายไพจิตร รัตนานนท์ ประธานกรรมการ บริษัท ทีอาร์ซี (TRC) ซื้อหุ้น TRC จำนวน 5.48 ล้านหุ้น ที่ราคา 4.29 บาท เป็นเงิน 23.58 ล้านบาท 
นายวิลเลียม เอ็ลล์วูด ไฮเน็ค ประธานกรรมการบริษัท ไมเนอร์อินเตอร์เนชั่นแนล (MINT) ซื้อหุ้น MINT 7.7 แสนหุ้น ที่ราคา 23.76 บาท เป็นเงิน 18.39 ล้านบาท 
นางกรรณิกา ชลิตอาภรณ์ กรรมการผู้จัดการใหญ่ธนาคารไทยพาณิชย์ (SCB) ซื้อหุ้น SCB จำนวน 1 หมื่นหุ้น ราคา 166 บาท เป็นเงิน 1.66 ล้านบาท 
สำหรับหุ้นบริษัท วินเทจ วิศวกรรม (VTE) ที่ดิ่งลงแรง 3 วันติด (1012 มิ.ย.) เกือบ 60% พบว่า วันที่ 10 มิ.ย. นายไพบูลย์ เธียรพิริยะตระกูล ขาย 4 ล้านหุ้น ในราคา 5.71 บาท และวันรุ่งขึ้นโอนออกอีก 2.4 ล้านหุ้น 
นายสุพจน์ ฉายแก้วโปร่ง โอนออกวันที่ 10 มิ.ย. จำนวน 1,523,234 หุ้น และนายโสรัจ โรจนเบญจกุล โอนออก 75 ล้านหุ้น นางอรัญญา โนอินทร์ รับโอน วันที่ 11 มิ.ย. จำนวน 136,100 หุ้น และวันที่ 12 มิ.ย. ขายออก 226,100 หุ้น ในราคา 4.13 บาท นางอัญชลี มีระหงษ์ ขายจำนวน 3,607,500 หุ้น ราคาหุ้นละ 5.74 บาท และโอนออกอีก 1,200,000 หุ้น เมื่อวันที่ 10 มิ.ย.